armvectores/hy_wikipedia_2023 huggingface dataset:
Ռոն Մյուեկ

Ռոնալդ Մյուեկ (անգլ.՝ Ron Mueck, մայիսի 9, 1958(1958-05-09), Մելբուռն, Ավստրալիա), ավստրալիացի քանդակագործ, որն աշխատում է Միացյալ Թագավորությունում։


== Կենսագրություն ==
Ծնվել է 1958 թվականին, գերմանացի ծնողների ընտանիքում, Ավստրալիայում, Մելբուրնում։ Ռոնի ընտանիքն զբաղվում էր տիկնիկագործությամբ։ Սկզբնապես աշխատել է Ավստրալիայի մանկական հեռուստատեսությունում որպես գեղարվեստական ղեկավար, այնուհետև տեղափոխվել է ԱՄՆ և սկսել աշխատել ֆիլմարտադրության ու գովազդի ոլորտում։ 1996 թվականին Պաուլա Ռեգոն խնդրել է նրան Պինոկիոյի փոքրիկ կերպար պատրաստել Լոնդոնի Հայվարդ պատկերասրահի իր խմբակային ցուցահանդեսի համար։
Մյուեկն առաջին անգամ հանրության ուշադրությանն է արժանացել իր «Մահացած հայրիկը» քանդակով։ Հոր մահից հետո կարճ ժամանակ անց արված քանդակն ստեղծվել էր հիշողությամբ ու երևակայությամբ և ընդգրկվել 1997 թվականի նրա «Զգացողություն» լոնդոնյան ցուցահանդեսում (Գեղարվեստի թագավորական ակադեմիա)։
Մյուեկի առաջին անհատական ցուցադրությունը կայացել է 1998 թվականին, Լոնդոնում։ Նրա 5 մետրանոց «Տղան» արձանը ցուցադրվել է Հազարամյակի գմբեթում, այնուհետև` 2001 թվականին` Վենետիկի 49-րդ Բիենալեում։ Այսօր այն գտնվում է Դանիայի ժամանակակից արվեստի Արոս թանգարանի նախասրահում։
2000-2002 թվականներին Մյուեկը եղել է Լոնդոնի Ազգային պատկերասրահի գործընկեր նկարիչ։ Այս երկու տարիների ընթացքում ստեղծել է «Մայրը և երեխան», «Հղի կինը», «Մարդը նավակում» և «Բարուրված երեխան» քանդակները և ներկայացրել 2003 թվականի ցուցահանդեսում։
Մյուեկի վերջին խոշոր ցուցահանդեսային շրջագայությունն սկսվել է Փարիզի Fondation Cartier pour l'Art Contemporain-ում, 2013 թվականին և շարունակվել է Բուենոս Այրեսում, Ռիո դե Ժանեյրոյում (հավաքելով այդ թանգարանի պատմության մեջ ամենամեծ թվով հանդիսականը) և Սան Պաուլոյում` ցուցադրվելով Սան Պաուլու նահանգի պատկերասրահում։
2016 թվականին Մյուեկը ցուցադրվել է Թեսեուս տաճարում, Արվեստի պատմության թանգարանում (Վիենա) և Սառա Հիլդեն Գեղարվեստի թանգարանում (Ֆինլանդիա)։
2017 թվականին Մյուեկն անհատական խոշոր ցուցադրություն է ունեցել Հյուսթոնի Գեղեցիկ արվեստների թանգարանում։


== Աշխատանք ==
Մյուեկի քանդակագործությունը մարդու մարմինը պատկերում է դետալներով։ Մյուեկը շատ երկար ժամանակ, երբեմն` ավելի քան մեկ տարի է նվիրում յուրաքանչյուր քանդակի ստեղծմանը։ Նրա քանդակները խիստ անձնական են և հաճախ կապված են մարդու լուռ մտքերի ու զգացմունքների հետ։


== Ծանոթագրություններ ==
Ալեքյան

Ալեքյան, հայկական ազգանուն։


== Ազգանունը կրողներ ==
Արայիկ Ժորայի Ալեքյան (ծնվ. 1959), քանդակագործ։
Բագրատ Ալեքյան
Բագրատ Գեղամի Ալեքյան (ծնվ. 1951), բժիշկ, սիրտանոթային վիրաբույժ։
Բագրատ Գևորգի Ալեքյան (ծնվ. 1949), բանաստեղծ, լրագրող։
Գեղամ Բագրատի Ալեքյան (1912-1998), խորհրդային կուսակցական և պետական գործիչ։
Կարեն Ալեքյան (ծնվ. 1975), նկարիչ-գրաֆիկ, մեդիա արվեստագետ։
Սուրեն Բագրատի Ալեքյան (191?-1988), մշակութային գործիչ։


== Ծանոթագրություններ ==
ՍՏՍ (հեռուստաընկերություն)

ՍՏՍ (ռուս.՝ Сеть Телевизионных Станций, СТС), ռուսական դաշնային հեռուստաընկերություն։


== Պատմություն ==
Հեռուստաընկերությունը հիմնվել է 1996 թ. դեկտեմբերի 1-ին։ Առաջին ռուսական հեռուստաընկերությունն է, որը ստեղծվել է մարզային հեռուստակայանների համագործակցության հիմունքով։ Պատկանում է «ՍՏՍ Մեդիա» հոլդինգին, որը համարվում է Modern Times Group մեդիահոլդինգի դուստր ընկերությունը։
Ալիքի եթերում մեծ տեղ են զբաղեցնում ֆիլմեր, հեռուստասերիալներ, մուլտֆիլլմներ և ժամանցային հաղորդումներ։ Հեռուստաալիքը ուղղված է 6-ին մինչ 54 տարեկան անձանց համար։ 1999 թ. ալիքի ցուցանիշները մոտեցան կենտրոնական ալիքներին։
Ռուսաստանում հասանելի է 95,2 % բնակչության համար։ 2009 թ. ալիքը փոփոխեց իր ուղղվածությունը, ընտանեկանից անցնելով երիտասարդական։ Միջին բաժինը 2009 թ. հասավ 9%-ի, ինչը համառուսական ալիքների շարքում 4-րդ տեղն է։


== Հեռարձակում ==
Եթերային
Պոտենցիալ դիտողների թիվը՝ 120 միլիոն մարդ
Հեռարձակվում է Ռուսաստանի բոլոր ժամային գոտիներով։
Հասանելի է Ռուսաստանի 1081 բնակավայրերում, ներառյալ բոլոր միլիոնանոց բնակչություն ունեցող քաղաքները։
Փաստացի եթերային ներխուժումը - ՌԴ տարածքին 95,2 %
Արբանյակային*Հեռուստաալիքը Eutelsat, Intelsat, ABS, Բոնում, Յամալ և Էկսպրեսս արբանյակների կողմից հեռարձակվում է ամբողջ աշխարհում։


== Հաղորդավարներ ==


== Պատկերանիշներ ==

Հեռուստաալիքը փոխել է 6 լոգո, ներկայիս լոգոն թվթվ 7-րդն է։ 1996-1999 թթ. տեղակայված էր ներքևում՝ ձախ կողմում։ 1999 թվականից մինչ այժմ գտնվում է վերևում՝ ձախ կողմում։


== Արտաքին հղումներ ==
Պաշտոնական կայք
Վիդեոալիքը ՅուԹուբ կայքում


== Ծանոթագրություններ ==
Դերջիլ

Դերջիլ, գետակ Պարսից ծոցի ավազանում։ Սովորաբար նույնացնում են Զիբենե գետի հետ։ Իսկ Ի․ Շոպեբը ուղղակի նույնացնում է Տիգրիսի հետ, պարզապես միայն նկատի ունենալով, որ Զիբենե գետը վերջինիս ակունքներից մեկն է։


== Ծանոթագրություններ ==
Կարպիլովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ԿարպիլովկաԿարպիլովկա (ուկրաիներեն՝ Карпилівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1750 թվականին։
2001 թվականի տվյալներով Կարպիլովկա գյուղում բնակվում էր 79 մարդ։ Բնակավայրը զբաղեցնում է 0,633 կմ² տարածք։ Բնակչության խտությունը կազմում էր 124,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնղոլիայի Ժողովրդական Հանրապետություն

Մոնղոլիայի Ժողովրդական Հանրապետություն (ՄԺՀ), սոցիալիստական հանրապետություն Միջին Ասիայում 1924-1992 թվականներին։ Սահմանակից էր ԽՍՀՄ-ին և ՉԺՀ-ին։ Տարածությունը 1565 հզ կմ² էր, բնակչությունը՝ 1, 64 միլիոն (1979)։ Մայրաքաղաքը՝ Ուլան Բատոր։


== Պետական կարգը ==
Մոնղոլիայի Ժողովրդական Հանրապետությունը սոցիալիստական պետություն էր, ժողովրդական հանրապետություն։ Պետական իշխանության բարձրագույն և օրենսդրական մարմինը ժողովրդական մեծ խուրալն էր, որը հաստատում էր սահմանադրությունը, սահմանում արտաքին և ներքին քաղաքականության հիմնական սկգբունքները, հաստատում ժողովրդատնտեսական պլանը, պետական բյուջեն և այլն։ Ժողովրդական մեծ խուրալի նստաշրջանների միջև ընկած ժամանակահատվածում պետական իշխանության բարձրագույն մարմինը նրա նախագահությունն է։ Հանրապետության բարձրագույն գործադիր և կարգադրիչ մարմինը կառավարությունն է՝ մինիստրների խորհուրդը։ Իշխանության տեղական մարմինները այմակների, քաղաքների, քաղաքային շրջանների դեպուտատների խուրալներն էին։ Ընտրական իրավունքից օգտվում էին 18 տարին լրացրած բոլոր քաղաքացիները։ Դատական համակարգի մեջ մտնում էին՝ գերագույն դատարանը, այմակային և քաղաքային, հատուկ (զինծառայողների քրեական գործերով), այմակային արտագնա և շրջանային դատարանները։ Մոնղոլիայի Ժողովրդական Հանրապետության դատախազին նշանակում էր ժողովրդական մեծ խուրալը։


== Վարչական բաժանում ==
Վարչականորեն բաժանված էր 18 այմակների, առանձին վարչական միավորներ էին Ուլան Բատոր և Դարխան քաղաքները։ 


== Հանրապետությունը ֆիլիատելիայում ==
ԽՍՀՄ փոստային նամականիշեր
Հունգարիայի հեղափոխական աշխատավորներ-գյուղացիների կառավարություն

Հունգարիայի հեղափոխական աշխատավորներ-գյուղացիների կառավարություն (հունգ.՝ magyar Forradalmi Munkás-Paraszt Kormány), ձևավորվել է 1956 թվականին հունգարական հեղափոխության ժամանակ խորհրդային աջակցությամբ` նպատակ ունենալով փոխարինելու Իմրե Նաձի կառավարությանը։
Նոյեմբերի 2-ին Յանոշ Կադարը, ով այս ժամանակահատվածում խզել էր հարաբերությունները Նաձիի կառավարության հետ, պաշտոնապես՝ որևէ տեղ Արևելյան Հունգարիայում, հավանաբար՝ Ուժգորոդում, սկսում է կազմակերպել «նոր հեղափոխական կենտրոն»՝ խորհրդային աջակցությամբ տապալելու Նաձիի կառավարությանը։
Նոյեմբերի 4-ին, ժամը 04.05  Szolnok ռադիոյով  Ֆերենց Մյուննիխը հայտարարել է «Հունգարիայի հեղափոխական աշխատավորներ-գյուղացիների կառավարություն» ստեղծման մասին։ Կարճ ժամանակ անց, 05.00-ին, Յանոշ Կադարը ռադիոյով հայտարարել է «Հունգարիայի հեղափոխական աշխատավորներ-գյուղացիների կառավարության» նոր կազմը որպես վարչապետ իր ղեկավարության ներքո, ուրվագծել է իր ծրագիրը, և աջակցության կոչ արել։ Նոյեմբերի 4-ին Կադարի կառավարությունը դիմել է Խորհրդային Միությանը՝ օգնելու ճնշել «հակադիր հեղափոխականներին»։ Խորհրդային ռազմական պահակախմբի հետ միասին Կադարը Բուդապեշտ է հասել նոյեմբերի 7-ին։


== Ծանոթագրություններ ==
Lost: Via Domus

Lost: Via Domus (լատիներեն թարգմանությամբ «Ճանապարհ դեպի տուն», Եվրոպայում տարածված է Lost: The Video Game անվանումը), համակարգչային խաղ, ստեղծված ABC հեռուստաալիքի հայտնի «Կորուսյալները» հեռուստասերիալի մոտիվներով։


== Մշակում ==
2006 թվականի մայիսի 22-ին Ubisoft ընկերությունը հայտնեց այն մասին, որ Touchstone Television-ից է ձեռք բերել «Կորուսյալները» հեռուստասերիալի մոտիվներով համակարգչային խաղ պատրաստելու իրավունք, որը կթողարկվի 2008 թվականի հունվարին։
Թեև նախագծի հետ ակնհայտ խնդիր չի եղել, մինչև 2006 թվականի մայիսը խաղի մասին ոչ մի ինֆորմացիա չհայտնվեց։ 2007 թվականի ապրիլի 16-ին Դեյմոն Լինդելոֆը և Կառլթոն Քյուզը հայտնեցին, որ խաղի վրա աշխատանքը շարունակվում է։
Պրեմիերան՝ խաղի թրեյլերը Archived 2009-04-03 at the Wayback Machine. ցուցադրվեց GameTrailers կայքում 2007 թվականի հուլիսի 27-ին, որտեղ ցույց տրվեց կղզին և ներկայացվեցին մի քանի կերպարներ։ Ավելի ուշ ցուցադրվեց թրեյլեր Xbox Live-ի համար 1:08 վայրկյան տևողությամբ (հղում անելով ճակատագրական տվերից մեկը՝ 108-ը), որում հայտնվում էր մակագրություն«Գտիր մեզ և մենք քեզ ցույց կտանք ճանապարհը» (անգլ.՝ Find us and we will show you the way):


== Գեյմփլեյ ==
Խաղը սկսվում է Oceanic 815 օդանավի Խաղաղ օվկիանոսում կործանաման պահից և ընդգրկում է հերոսների կղզում հայտնվելու պահից 70 օր։ Խաղը բաժանված է 7 էպիզոդների, Շոուի գործադիր պրոդյուսերներն են Դեյմոն Լինդելոֆը և Կառլթոն Քյուզը։


== Հղումներ ==
ABC: LOST — Официальный сайт сериала Archived 2005-03-07 at the Wayback Machine.(անգլ.)


== Ծանոթագրություններ ==
՛
Տալդի (Ուրսուլի վտակ)

Տալդի (ռուս.՝ Талды), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետի ակունքը գտնվում է  30 կմ Ուրսուլ գետի աջ ափից։ Գետի երկարությունը 11 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերեխնոբոսկոմի ավազային շրջանին, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010100312115100006367
Հիդրոլոգիական ուսումնասիրության կոդը՝ 115100636
Ավազանի կոդը՝ 13.01.01.003
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 1։


== Ծանոթագրություներ ==


== Արտաքին հղումներ ==
Ռուսաստանի Դաշնության բնապահպանության  և բնական պաշարների նախարարություն Archived 2015-05-26 at the Wayback Machine.
Միշել Մորգանելա

Միշել Մորգանելա (ֆր.՝ Michel Morganella; մայիսի 17, 1989(1989-05-17), Սիեր), շվեյցարացի ֆուտբոլիստ, «Պալերմո» ակումբի և Շվեյցարիայի հավաքականի աջ պաշտպան։


== Կարիերա ==


=== Ակումբային ===
Միշել Մորգանելան իր կարիերան սկսել է «Սիոն» ակումբում, որտեղից տեղափոխվել է «Բազելի» երիտասարդական թիմ։ 2007 թվականին նա կատարել է իր դեբյուտը թիմի հիմնական կազմում, որի կազմում անցկացրել է 3 խաղ։ 2007/08 մրցաշրջանում Մորգանելան մեկ հանդիպում է անցկացրել առաջնությունում, ինչպես նաև դեկտեմբերի 20-ին կատարել է իր դեբյուտը ՈւԵՖԱ-ի գավաթի խաղարկությունում՝ մասնակցելով «Համբուրգի» դեմ խաղին, որն ավարտվել է 1:1 հաշվով։ 2008/09 մրցաշրջանում Մորգանելան 2 խաղ է անցկացրել Շվեյցարիայի առաջնությունում և 1 խաղ Չեմպիոնների լիգայում՝ մասնակցելով Լիսաբոնի «Սպորտինգի» դեմ խաղին։
2009 թվականի հունվար 30-ին Մորգանելան տեղափոխվել է իտալական «Պալերմո» ակումբ՝ ստորագրելով պայմանագիր մինչև 2013 թվականը և դառնալով առաջին շվեյցարացի ֆուտբոլիստը ակումբի պատմության մեջ։ Ապրիլի 19-ին «Բոլոնիայի» դեմ խաղում Մորգանելան  կատարել է իր դեբյուտը ակումբի կազմում. նա դուրս է եկել խաղադաշտ հանդիպման 73-րդ րոպեին՝ փոխարինելով Մորիս Կառոցերիին։ Հաջորդ մրցաշրջանում Մորգանելան  խաղում էր Պրիմավերուի «Պալերմոյի» կազմում՝ հազվադեպ հայտնվելով պահեստայիների նստարանին։ 2010 թվականի հունվարին Մորգանելան դիտումների է մասնակցել հունական «Իրաքլիս» ակումբում, բայց չի ընտրվել։
2010 թվականի հուլիսին Մորգանելան վարձակալական հիմունքներով տեղափոխվել է «Նովարա» ակումբ, որը հանդես էր գալիս Սերիա В-ում։ Հունվարի 31-ին «Պալերմոն» «Նովարա» ակումբին  վաճառել է ֆուտբոլիստի իրավունքների 50 տոկոսը հարձակվող Պաբլո Անդրեաս Գոնսալեսի տեղափոխման փոխարեն։ 2010/11 մրցաշրջանում Մորգանելան 31 խաղ է անցկացրել Սերիա B-ում և 3  խաղ` Իտալաիայի գավաթում։ Նա նաև մասնակցել է փլեյ-օֆֆի խաղերին, որոնց արդյունքում «Նովարան» 55 տարում առաջին անգամ անցել է երկրի բարձրագույն դիվիզոն։
2012 թվականի հուլիսի 22-ին «Նովարա» և «Պալերմո» ակումբների ղեկավարները որոշել են, որ 2012/13 մրցաշրջանը շվեյցարացին կանցկացնի վարդագունասևերի կազմում։


=== Կարիերան հավաքականում ===
2000-ական թվականներին Մորգանելան հանդես է եկել Շվեյցարիայի պատանեկան և երիտասարդական տարբեր տարիքային խմբերի հավաքականների կազմերում։ 2012 թվականի մայիսի 30-ին նա կատարել է իր նորամուտը երկրի ազգային հավաքականի կազմում՝ փոխարինման դուրս գալով Ռումինիայի հավաքականի դեմ խաղի երկրորդ կեսում։
2012 թվականի Մորգանելան հրաժարվել է Շվեյցարիայի հավաքականի հետ մեկնել Լոնդոն՝ մասնակցելու Օլիմպիական խաղերին։ 2012 թվականին հեռացվել է Շվեյցարիայի հավաքականից Twitter-ի իր էջում հարավկորեական թիմի մասին հրապարակած իր ռասիստական ​​արտահայտությունների համար։ Շվեյցարիայի օլիմպիական հավաքականի ղեկավար Ժան Ժիլին ասել է. «Նա վիրավորեց, վարկաբեկեց և նվաստացրեց ինչպես Հարավային Կորեայի թիմին, այնպես էլ այդ երկրի ժողովրդին»։


== Ձեռքբերումներ ==
Շվեյցարիայի չեմպիոն (1)։ 2007/08
Շվեյցարիանի գավթի թափնեկիր(2)։ 2006/07, 2007/08


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Վիճակագրությունը aic.football.it կայքում
Ֆուտբոլիստի էջը gazzetta.it կայքում
Պրոֆիլը transfermarkt.com կայքում(անգլ.)
Կիսկիմ

Կիսկիմ, գյուղաքաղաք  (ավան, գյուղ) Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում է Օլթի քաղաքից 45-50 կմ հյուսիս-արևմուտք, Ճորոխի աջ կողմում, կիկիմ վտակի ափին։ Հանդիսանում էր գավառակի կենտրոնը։


== Պատմություն ==
Ըստ ավանդության Կիսկիմի տեր այրի Կիսկիմն ասել է. Ես կկիսվեմ ու բաժին կտամ հարսիս ու մյուսներին, իսկ ես բարձունքից կիսկեմ (այսինք՝ կհսկեմ)։ Այդ ժամանակվանից վայրի անվանումը մնացել է Կիսկիմ։


== Պատմություն ==
Բնակավայրի մասին հիշատակություն կա 1511 թվականի հայերեն ձեռագրում։ Հայերը 1917 թվականի տեղահանության ժամանակ փախել և պատսպարվել են Խոտորջուրում։


== Բնակչություն ==
1872-1873 թվականներին ուներ 150-160 տուն հայ և թուրք բնակիչ։


== Տնտեսություն ==
Բնակչության հիմնական զբաղմունքը հողագործություն, այգեգործություն և արհեստներն էր։


== Պատմամշակութային կառույցներ ==
Կիսկիմն ուներ Ս. Աստվածածին անունով եկեղեցի։


== Կրթություն ==
Ավանում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տիցանո Վալ Պարմա

Տիցանո Վալ Պարմա (իտալերեն՝ Tizzano Val Parma ), կոմունա Իտալիայում, Գտնվում է Էմիլիա Ռոմանիա մարզում՝ Պարմա գավառում։
Բնակչությունը կազմում է 2129 մարդ։ Բնակչության միջին խտությունը՝ 27 մարդ/կմ²։ Զբաղեցնում է 78 կմ² տարածք։ Փոստային ինդեքս՝ 43028։ Հեռախոսային կոդը՝ 0521։
Սեպտեմբերի 21-ին կոմունայում նշվում է Մատթեոս առաքյալի հիշատակը։


== Ծանոթագրություններ ==
Էդմոնդ Ավետյան

Վիքիպեդիայում կան հոդվածներ  Ավետյան ազգանունով այլ մարդկանց մասին:Էդմոնդ Գեղամի Ավետյան (նոյեմբերի 10, 1929(1929-11-10), Անդիժան - դեկտեմբերի 6, 2002(2002-12-06), Երևան, Հայաստան), հայ փիլիսոփա, լեզվաբան։ Փիլիսոփայական գիտությունների թեկնածու (1966), պրոֆեսոր (1992)։ 
Հայկական նշանագիտության հիմնադիրներից։


== Կենսագրություն ==
Էդմոնդ Ավետյանը ծնվել է Ուզբեկստանի Անդիժան քաղաքում։ 1956 թվականին ավարտել է Երևանի պետական համալսարանի բանասիրական ֆակուլտետը։ 1956-1961 թվականներին ռուսաց լեզու և գրականություն է դասավանդել հանրակրթական դպրոցներում, 1965 թվականից (ընդհատումներով)՝ ԵՊՀ-ում։ 1961-1964 թվականներին սովորել է համալսարանի ասպիրանտուրայում, 1966 թվականին պաշտպանել թեկնածուական ատենախոսություն։
1982 թվականին, որպես այլախոհ, ձերբակալվել է, մեղադրվել ռուս գրող Ալեքսանդր Սոլժենիցինի հետ ունեցած նամակագրության և արգելված գրականություն պահելու մեջ։ Հարկադրաբար ուղարկվել է հոգեբուժարան, որտեղից ազատ է արձակվել 1984 թվականին։ 1986-1989 թվականներին՝ հանրապետական ուսումնամեթոդաբանական կաբինետի մեթոդիստ, 1991 թվականից վերսկսել է դասավանդել ԵՊՀ-ում, 1994 թվականին՝ ընդհանուր լեզվաբանության ամբիոնի վարիչ։


== Ստեղծագործություններ ==
Ավետյանի աշխատությունները վերաբերում են լեզվաբանության մետաֆիզիկական փիլիսոփայության հարցերին, իմաստի և արտահայտության, լեզվի և խոսքի, լեզվականի և հասկացականի փոխհարաբերություններին, լեզվական միավորների բնույթին, գիտական ուսումնասիրությունների արդյունքներն ամփոփված են շուրջ քսան մեծարժեք հոդվածներում ու մենագրություններում` «Լեզվական նշանի բնույթը» (ռուսերեն, Երևան, 1968), «Իմաստ և նշանակություն» (ռուսերեն, Երևան, 1979), «Նշանագիտություն և լեզվաբանություն» (ռուսերեն, Երևան, 1989))։
Ավետյանը հայկական նշանագիտության հիմնադիրներից է։ Իր առաջին իսկ հրապարակումներով նա մեծ հետաքրքրություն է առաջացրել ոչ միայն Հայաստանի, այլև ԽՍՀՄ-ի ու արտասահմանի գիտական շրջաններում։ Երկարամյա դասախոսական աշխատանքի ընթացքում նա վարել է ընդհանուր լեզվաբանության, լեզվափիլիսոփայության պատմության, գեղարվեստական թարգմանության տեսության և այլ դասընթացներ։
Ուշագրավ են 1980-1990-ականներին Ավետյանի՝ մամուլում հրատարակած հրապարակախոսական հոդվածները. դրանցով հեղինակը ներկայանում է որպես անհատ և քաղաքացի։ Անցած կյանքի ուղու փիլիսոփայական իմաստավորման ձգտումն է արտահայտված վերջին տարիներին լույս տեսած նրա գրքերում. «Վերադարձի օղակ» (ռուսերեն, Երևան, 1998, 2003), «Բանտային բանաստեղծություններ» (ռուսերեն, Երևան, 2002)։


== Երկեր ==
«Լեզվաբանական նշանի բնույթը» (ռուսերեն, 1968)
«Իմաստ և նշանակություն» (ռուսերեն, 1979)
«Նշանագիտություն և լեզվաբանություն» (ռուսերեն, 1989) լեզվաբանական աշխատություններ
«Վերադարձի օղակ» (1998, վերահրտ.՝ 2003) փիլիսոփայական խոհեր
«Բանտային բանաստեղծություններ» (ռուսերեն, 2002) ժողովածու


== Ծանոթագրություններ ==
Բորիս Ապրելև

Բորիս Ապրելև (ռուս.՝ Борис Петрович Апрелев, փետրվարի 18, 1888(1888-02-18) - մարտի 5, 1951(1951-03-05)), ռուս ծովային սպա, գրող։


== Կենսագրություն ==
Բորիս Ապրելևը ծնվել է Նովգորոդի նահանգի Զնամենսկ ավանում` հինավուրց ազնվականական ընտանիքում։ Գրող Ելենա Ապրելևայի որդին է։ 1906 թվականին զրկվել է հորից, որին սպանել էին Սոչիի մոտ գտնվող իր կալվածքում հեղափոխական իրադարձությունների ժամանակ։ 1907 թվականին գերազանցությամբ ավարտել է Ծովային կադետական կորպուսը։ Ծառայել է «Ալմազ» և «Շտանդարտ» կայսերական զբոսանավերում։ Ուսուցում է անցել Սպայական հրետանային դասարանում, որից հետո «Կայսր Պավել I» գծանավում եղել է կրտսեր հրետանային սպա։ 1913-1914 թվականներին ծառայել է Ծովային Գլխավոր Շտաբում։ Առաջին համաշխարհային պատերազմի մասնակից է, ծառայել է ֆրանսիական ռազմաճակատում որպես սպա։ Եղել է Ճապոնիայի ծովային գործակալի օգնական, այնուհետև ադմիրալ Կոլչակի ծովային գործակալ Իտալիայում և Հարավսլավիայում։ Վտարանդիության մեջ ապրել է Հարավսլավիայում, այնուհետև Փարիզում, եղել է Կայուտ-ընկերության անդամ (1925-1929)։ 1928-1929 թվականներին տեղեկատվական ելույթներ է ունենում Կայուտ-ընկերությունում և Մեդոնում (Փարիզի տակ), Քրիստոսի Հարության եկեղեցու ծխականների հավաքույթներում։
Վերաբնակվում է Չինաստանում, ղեկավարում Խարբինում Կազանյան-Բոգորոդինյան մենաստանի գրասենյակը, համագործակցում «Երկնային Հաց» մենաստանային ամսագրի հետ։ 1931 թվականին փոխադրվում է Շանհայ, որտեղ ծառայում է ֆրանսիական դեսպանային ոստիկանությունում որպես արխիվի ղեկավար։
Ծովային պատմվածքների և պատմական ակնարկների հեղինակ է, Շանհայում հրատարակել է մի քանի գիրք։ 1947 թվականին եղել է Ռուսական վտարանդիական միության «Ռուսական խոսք» թերթի խմբագիրը։
Մահացել է 1951 թվականի մարտի 5-ին Սան Ֆրանցիսկոյում։


== Պարգևներ ==
Պատվո լեգեոնի շքանշան
Հնդկաչինական ծառայության պատվո շքանշան


== Երկեր ==
Брызги моря. Прага, 1931 г. РМЗБ #17 — Плавание и служба молодого морского офицера, в мирное время, на линкоре «Император Павел I».
Нельзя забыть. Шанхай: Издательство «Слово», 1933. РМЗБ #26.
Нашей смене. Шанхай: Издательство «Слово», 1934. РМЗБ #30.
На «Варяге». Шанхай: Издательство «Слово», 1934. РМЗБ #33.
Исторические очерки. Шанхай: Книгоиздательство А.П.Малык и В.П.Камкина. 1935 г. РМЗБ #32.


== Ծանոթագրություններ ==


== Արտաքին հղումներ ==
Российское зарубежье во Франции, 1919—2000: биографический словарь(չաշխատող հղում): в 3 т./ под общ. ред. Л. Мнухина, М. Авриль, В. Лосской. -М.: Наука; Дом-музей Марины Цветаевой, 2008.
Апрелев Борис Петрович
Չապիկույ

Չապիկույ (իսպ.՝ Chapicuy), բնակավայր Ուրուգվայի հարավարևելյան մասում, Պայսանդու դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 735 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Карта Чапикуй Archived 2012-10-10 at the Wayback Machine.
Իզրաելանդիա

Իզրաելանդիա (պորտ.՝ Israelândia), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի կենտրոնական մարզը։ Մտնում է տնտեսական կարգավիճակ ունեցող Իպորայի գավառի մեջ։ Բնակչությունը կազմում է 2840 մարդ, ըստ 2006 թվականի տվյալների։ Տարածքը կազմում է 577,480 կմ2։ Բնակչության խտությունը՝ 4,8 մարդ/կմ²։


== Վիճակագրություն ==
Համախառն ներքին արտադրանքը կազմել է 15 977 590,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 580,72 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,730
Սաիտբաևո

Սաիտբաևո (ռուս.՝ Саитбаево, բաշկիրերեն՝ Сәйетбай), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 336 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեսկեն (գետ)

Անվան այլ կիրառումների համար տե՛ս՝ Լեսկեն (այլ կիրառումներ)Լեսկեն (ռուս.՝ Лескен), գետ Ռուսաստանում, հոսում է Կաբարդինո-Բալկարիայի հանրապետությունում և Հյուսիսային Օսիայի Հանրապետություն։ Գետաբերանը տեղակայված է Տերեկ գետի ձախ ափին 448 կմ հեռավորության վրա։ Գետի երկարությունը 59 կմ է, ավազանի տարածքը 313 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Տերեկ գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000412108200003945
Հիդրոլոգիական ուսումնասիրությունների կոդը - 108200394
Ավազանի կոդը - 07.02.00.004
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարլոս Մորենո

Մարլոս Մորենո Դուրան (անգլ.՝ Marlos Moreno Durán, սեպտեմբերի 20, 1996, Մեդելյին, Կոլումբիա), կոլումբբիացի ֆուտբոլիստ, հարձակվող։ Հանդես է գալիս իսպանական «Դեպորտիվոյի» կազմում։


== Ակումբային կարիերա ==


=== «Մանչեսթեր Սիթի» ===
2016 թվականի օգոստոսի 6-ին Մարլոս Մորենոն պայմանագիր է կնքել անգլիական «Մանչեսթեր Սիթի»-ի հետ։


=== «Դեպորտիվո» ===
Մորենոն 2016 թվականին վարձավճարով տեղափոխվել է իսպանական «Դեպորտիվո»։ Թիմի կազմում իր նորամուտը Մորենոն նշել է սեպտեմբերի 11-ին՝ «Ատլետիկ Բիլբաոյի» դեմ խաղում։


== Վիճակագրություն ==


== Ծանոթագրություններ ==


== Արտաքին հղումներ ==
Մարլոս Մորենոյի էջը soccerway.com կայքում
Բակեթաթոն

Բակեթաթոն (եգիպ.՝ B3k.t Jtn, «Աթոնի սպասուհի», մ.թ.ա. 14-րդ դար, Թեբե - մ.թ.ա. 14-րդ դար), XVIII դինաստիայի հին եգիպտական արքայադուստր։ Ամենհոտեպ III փարավոնի և Մեծ թագուհու՝ Տիայի կրտսեր դուստրը։


== Կենսագրություն ==
Բակեթաթոնը նկարներում պատկերված է երեխայի տեսքով, ինչը կարող է վկայել այն մասին, որ նա ծնվել է Ամենհոտեպ III-ի կառավարման ավարտին։ Նրա ծնողների անունները ոչ մի տեղ նշված չեն, բայց Էխնաթոնը չի կարող լինել նրա հայրը։
Բակեթաթոնը հիմնականում հայտնի է Հույա պալատականի՝ Տիա թագուհու օրոք Էլ–Ամառնայի հարեմի գլխավորի դամբարանի որմնանկարներով։
Բակեթաթոնը Տիա թագուհու հետ պատկերված է երկու ճաշկերութային տեսարաններում։ Տիան նստած է Էխնաթոնի և Նեֆերտիտիի դիմաց։ Պատկերներից նմեկում Բակեթաթոնը նստած է մոր կողքին դրված աթոռակին, իսկ մյուսում՝ կանգնած է նրա կողքին։ Հույայի դամբարանի արևելյան պատին պատկերված է Տիային տաճար առաջնորդող էխնաթոնը և նրանց ուղեկցող Բակեթաթոնը։
Հյուսիսային պատին պատկերված են երկու թագավորական ընտանիքներ։ Աջ կողմում նստած է Ամենհոտեպ III-ը, նրա առաջ՝ Տիան, իսկ Տիայի կողքին՝ Բակեթաթոնը։ Տիայի հետևում պատկերված են երեք սպսուհիները։


==== Այլընտրանքային նույնականացումներ ====
Բակեթաթոնի միակ հայտնի տիտղոսը «Արքայի արյունակից դուստր»-ն է։ Հավանաբար նա մահացել է երիտասարդ տարիքում, քանի որ Տիայի մահից հետո նա այլևս չի հիշատակվում պատմական փաստաթղթերում։ Կա կարծիք, որ Բակեթաթոնն ու Ամենհոտեպ III-ի կրտսեր դուստրը՝ Նեբետահը, կամ ավագ դուստրը՝ Սիտամոնը, նույն մարդն են, բայց այս վարկածը չունի ապացույց։
Ըստ վարկածներից մեկի՝ Բակեթաթոնը Էխնաթոնի և նրա երկրորդ կնոջ՝ Կիյայի դուստրն է։ Նա կարող է լինել այն արքայադուստրը, որը Կիյայի հետ պատկերված է նկարում և որի անունն ավարտվում է աթոնով, բայց ամբողջական անունը չի պահպանվել։ Կիյայի մահից հետո նրա մասին հիշատակությունները հափշտակվել և փոխարինվել են Մերիթաթոնի, Անհեսենամոնի և նրանց դուստրերի՝ Մերիթաթոն-Թաշերիթի և Անհեսենպաատեն-Թաշերիթի անուններով (որոնք, հավանաբար, հորինվել են նկարներում Կիյայի երեխայի տեղը լրացնելու համար)։ Այս վարկածն մասամբ հիմնավորված է այն փաստով, որ Բակեթաթոնը Էլ–Ամառնայի պատկերներում երբեք չի կոչվել փարավոնի քույր, այլ միայն «Արքայի արյունակից դուստր»։ Նա երբեք չի երևում Նեֆերտիտիի դստրերի շուրջ և դրանից կարելի է ենթադրել, որ նա Էխնաթոնի և նրա մյուս կնոջ՝ Կիյայի դուստրն է։ Մոր մահից հետո Բակեթաթոնը կարող էր դաստիարակվել իր տատի՝ Տիայի կողմից։ Գինիները Բակեթաթոնի անունով են պիտակված և 13 տարով թվագրված, ինչը ենթադրում է, որ նա ժառանգել է իր մոր՝ Կիայի հարստությունը։
Գոյություն ունի վարկած, որ չբացահայտված KV35YL մումիան՝ Թութանհամոնի մայրը, կարող է լինել Բակեթաթոնը։


== Մշակույթում ==
Միկա Վալտարիի «Սինուհե, եգիպտացի» ստեղծագործության և նրա «Եգիպտացի» էկրանավորման (1954) հերոսուհին։ Վեպում Բակեթաթոնը դառնում է Հորեմհեբի կինը, որը երազում էր բարեկամանալ իշխող դինաստիայի հետ և ճնշվում է իր ամուսնությունից։
Մաքս Օվերտոնի վեպերի շարքի կենտրոնական հերոսներից մեկը, որտեղ կարելի է հետևել Ռամզես II-ի կառավարման ժամանակ նրա կյանքին՝ ծնունդից մինչև մահ։


== Ծանոթագրություններ ==
Էնտու

Էնտու (էստ․՝ Äntu), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
IOS 16

iOS 16, iOS օպերացիոն համակարգի 16-րդ տարբերակը մշակված Apple ընկերության կողմից iPhone սմարթֆոնների շարքի համար։ Համարվում է iOS 15-ին հաջորդողը։ Օպերացիոն համակարգը ներկայացվել է 2022 թվականի հուլիսի 6-ին WWDC կոնֆերանի ժամանակ։ 


== Պատմություն ==
Ծրագրավորողների համար նախատեսված առաջին բետա տարբերակը թողարկվել է 2022 թվականի հուլիսի 6-ին։ Իսկ առաջին բոլորի համար հասանելի տարբերակը թողարկվել է 2022 թվականի հուլիս 11-ին։ Օպերացիոն համակարգի պաշտոնական թողարկումը սպասվում է 2022 թվականի սեպտեմբերին։ 


=== Տարբերակների պատմություն ===


== Նորարարություններ ==


=== Ինտերֆեյս ===
Ավելացել է հնարավորություն ցուցադրել մարտոցի կարգավիճակը տոկոսներով, հասանելի է բոլոր առանց շրջանակ սմարթֆոնների համար, սկսած iPhone X և բացի iPhone XR, 11, 12 mini, 13 mini սմարթֆոններից։


=== Կողպված էկրան ===
Հնարավորություն ստեղծել մի քանի կարգավորվող էկրաններ
Ծանուցումները հայտնվում են էկրանի ներքևի մասում, չխանգարելով վիդջեթների տեսանելիությանը
Live Activities, կողպված էկրանի վիդջեթ, որը թույլ է տալիս ցուցադրել ներկա պահի ռեժիմի որոշ տվյալներ։


=== Հաղորդագրություն ===
Հայտնվել է հնարավորություն ջնջել կամ խմբագրել ուղղարկված նամակը, ուղարկելու պահից 15 րոպեների ընթացքում։
Հնարավորություն նշել հաղորդագրությունը ինչպես չկարդացված։
Հայտնվել է SharePlay հաղորդագրություններում։


=== Live Text և Visual Search բարելավում ===
Հնարավորություն նշել կամ պատճենել տեքտ տեսանյութից։


=== Apple նորություններ ===
Նոր բաժին «Իմ սպորտ» լավագույն պահերի, տեսահոլովակների և նորություների համար։
Տեղական նորություններ հավելված։
Նոր խումբ «Ընտրվածներ»։


=== Եղանակ ===
Նոր մոդուլներ եղանակին ծավալուն և ճշգրիտ տեղեկություների համար։
Հաջորդ 10 օրվա համար եղանակի տեսություն։


== Աջակցվող սարքեր ==
iPod touch-ի արտադրության կասեցումից հետո, սա iOS օպերացիոն համակարգի առաջին տարբերակն է, որ աջակցում է iPhone OS 1.0.2 օպերացիոն համակարգով աշխատող սարքերից սկսած.։ Արդյունքում սպասվում է, որ Apple ընկերությունը կդադարեցնի նման կարգավորումներով աշխատող հին մոդելների աջակցումը։ WWDC 2022-ի ժամանակ, հաստատվեց, որ հասանելիությունը սահմանափակված է, և այն կաջակցվի Apple A11-ի և ավելի հին տարբերակների համար, այդ թվում․ 

IPhone 8
iPhone X
iPhone XR
IPhone XS
iPhone 11
IPhone 11 Pro
iPhone SE
IPhone 12
IPhone 12 Pro
IPhone 13
IPhone 13 Pro
iPhone SE


== Ծանոթագրություններ ==
Նանկղբուլի

Նանկղբուլի (վրաց.՝ ნანყბული), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 13 մարդ։


== Ծանոթագրություններ ==
Նոր Սեյսուլան

Նոր Սեյսուլան, գյուղական համայնք Արցախի Հանրապետության Մարտակերտի շրջանում։ Տեղաբաշխված է հանրապետության հյուսիսարևելյան հատվածում։ Մարտակերտ շրջկենտրոնից գտնվում է 31 կմ հեռավորության վրա, իսկ մայրաքաղաք Ստեփանակերտից՝ 53 կմ հեռավորության վրա։


== Աշխարհագրություն ==
Համայնքը լեռնային է, ունի 1293.40 հա տարածք, որից 797.32 հա գյուղատնտեսական նշանակություն, 345.52 հա անտառային հողեր։ Նոր Սեյսուլան համայնքի սահմանային գոտով հոսում է Խաչեն գետը։ Համայնքի տարածքում առկա է թվով 1 աղբյուր` «Մհերի» աղբյուրը։
Առկա են գաջի (կատարվում են հետազոտություններ) հանքային պաշարներ։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։


== Բնակչություն ==
2015 թվականին համայնքի բնակչության քանակը կազմում է 179 մարդ, կա 42 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Կան պատմամշակութային հուշարձաններ՝ դամբարաններ (մ.թ.ա. 2-1 հազ.)։


== Հասարարակական կառույցներ ==
Համայնքում գործում են գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 87 աշակերտներ։


== Ծանոթագրություններ ==


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Ֆուկոքսանտին

Ֆուկոքսանտին (լատ.՝ Fucus - գորշ ջրիմուռ և հունարեն - ոսկեդեղին), քիմիական բանաձը՝ C42H58O6, գորշ, ոսկեգույն և դիատոմային ջրիմուռների դեղին, քսանթոֆիլների խմբի պիգմենտ։
Մասնակցում է ֆոտոսինթեզին, ապահովում կլանված լույսի տեղափոխությունը քլորոֆիլին և այլն։
Հոկայդոյի համալսարանում առնետների և մկների վրա անցկացված մետաբիոլոգիական և սննդային հետազոտությունները ցույց են տվել, որ ֆուկոքսանտինը նպաստում է ճարպի այրմանը օգանիզմում։


== Ծանոթագրություններ ==


== Արտաքին հղումներ ==
Фукоксантин как перспективное средство для лечения ожирения, сахарного диабета и онкологических заболеваний
Գրավիեռ

Գրավիեռ (ֆր.՝ Gravières), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2014 թվականի դրությամբ կազմում է 452 մարդ, բնակչության խտությունը` 24.41 մարդ/կմ²։ Բնակավայրը զբաղեցնում է 18.52 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 160 կմ հարավ, Պրիվա քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 234 աշխատունակ (15-64 տարեկան) բնակիչ, որոնցից ակտիվ էին 153-ը, իսկ ոչ ակտիվները` 81։ Ակտիվության ցուցանիշը կազմում է 65,4 %։ 153 աշխատունակ մարդկանցից աշխատել է 117 անձ (62 տղամարդ և 55 կին)։ Գործազուրկ են եղել 36 անձ (17 տղամարդ և 19 կին)։ 81 անաշխատունակներից 13-ը եղել են աշակերտներ կամ ուսանողներ, 42-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վոյ Վոժ (Յարենգայի վտակ)

Անվան այլ կիրառումների համար տե՛ս՝ Վոյ Վոժ (այլ կիրառումներ)Վոյ Վոժ (ռուս.՝ Вой-Вож), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Այպա գետի ձախ ափով՝ 221 կմ հեռավորության վրա։ Գետի երկարությունը 46 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պյոզա գետն է, գետի ենթաավազանը Մեզեն գետերն են։ Գետի գետային ավազանը (Վերին) Մեզեն գետն է։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020200212103000023184
Հիդրոլոգիական ուսումնասիրությունների կոդը - 103002318
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
ՀՀ 7-րդ գումարման Ազգային Ժողով

ՀՀ 7-րդ գումարման Ազգային Ժողով, Հայաստանի Հանրապետության Ազգային ժողովի 7-րդ գումարման խորհրդարան, որը ձևավորվել է 2018 թվականի դեկտեմբերի 9-ի խորհրդարանական ընտրությունների արդյունքում։ Այն Հայաստանի Հանրապետության պատմության միակ խորհրդարանն է, որը ձևավորվել է արտահերթ ընտրություններով։ Խորհրդարանի պատգամավորների թիվը 132 է, որոնք ներկայացնում են 3 քաղաքական ուժեր։
Իմ քայլը դաշինքը 88 պատգամավորներով ունի կայուն մեծամասնություն, նրան է պատկանում ԱԺ խոսնակի և երկու փոխխոսնակների պաշտոնները։ Ընդդիմադիր Բարգավաճ Հայաստան կուսակցությունը ներկայացված է 26 պատգամավորներով, իսկ Լուսավոր Հայաստան կուսակցությունը՝ 18 պատգամավորներով


== Ձևավորում ==

ՀՀ 7-րդ գումարման Ազգային Ժողովը ձևավորվել է 2018 թվականի դեկտեմբերի 9-ին։ Առաջին նիստը կայացել է դեկտեմբերի 14-ին, որը վարել է ամենատարեց պատգամավոր, Հայաստանի քրդական համայնքի ղեկավար, Իմ Քայլը խմբակցության անդամ Կնյազ Հասանովը։ Նիստին ներկա են եղել Ամենայն Հայոց կաթողիկոս Գարեգին Բ-ն և ՀՀ նախագահ Արմեն Սարգսյանը։


== Գործունեություն ==


== Պատգամավորներ ==


== Ծանոթագրություններ ==
TwitPic

Թվիթփիք (Twitpic), կայք, որը թույլ է տալիս օգտատերերին հեշտությամբ լուսանկարներ տեղադրել Թվիթթեր սոցիալական ցանցում։ Թվիթփիքը (Twitpic) հաճախ օգտագործվում է՝ Քաղաքացիական լրագրությունի կողմից՝ իրադարձությունների լուսանկարները իրական ժամանակում վերբեռնելու և տարածելու համար։


== Պատմություն ==
Twitpic-ը թողարկվել է 2008 թվականին Նոա Էվերեթի կողմից։ Mixergy-ին տված հարցազրույցում Նոա Էվերեթը պնդում էր, որ իրեն առաջարկել են ընկերության համար 10 միլիոն դոլար, սակայն նա հրաժարվել է առաջարկից։


== Նկարագրություն ==
Twitpic կարող է օգտագործվել «Թվիթթերից» անկախ, սակայն որոշ հատկանիշներ այն դարձնում են «Թվիթթերին» հարազատ կայք։ Twitpic-ի օգտագործողների անուններն ու գաղտնաբառերը նույնն են, ինչ Twitter-ում։ Լուսանկարների մեկնաբանություններն ուղարկվում են որպես պատասխան թվիթ։
Twitpic-ի URL-հասցեները բավականին կարճ են, ինչը թույլ է տալիս չօգտագործել URL-ի հասցեի կրճատումը։ Twitter-ի ցանկացած օգտատեր կարող է լուսանկարներ տեղադրել կայքում։ Twitpic-ի տարբերակիչ առանձնահատկությունն այն է, որ լուսանկարների դիտման հաշվիչը ունի աչքի պատկերագիրը (պիկտոգրամը), բեռնվող լուսանկարի տակ։


== Առնչվող հավելվածներ ==
iPhone հեռախոսի համար  նախատեսված են հետևյալ հավելվածները՝ TweetDeck, Echofon, Tweetie, Twitfile և Twitterrific, կարող են iPhone  հեռախոսից նկարներ բեռնել Twitpic-ում։ BlackBerry համար նախատեսված հավելված է, ինչպիսին օրինակ ÜberTwitter, OpenBeak և Twitter for BlackBerry, Twitpic-ում ունեն նաև պատկերների բեռնման գործառույթ։ WebOS հեռախոսները կարող են Twitpic-ում պատկերներ ներբեռնել օգտվելով Tweed հավելվածից։ Հեռախոսները Android օպերացիոն համակարգով  կարող են պատկերներ ներբեռնել Twitpic-ի միջոցով՝ Twidroid և Seesmic հավելվածներից օգտվելով։
Սարքերը Windows Phone 7-ում կարող են Twitpic-ի պատկերները ներբեռնել TouchTwit հավելվածի միջոցով։
Symbian պլատֆորմի վրա գտնվող հեռախոսները կարող են Twitpic պատկերները ներբեռնել Gravity հավելվածի միջոցով։ Բոլոր հեռախոսները ունեն INQ լուսանկարների բեռնման գործառույթ։ 
iPhone-ը, iPad-ը և Android-ը կարող են նկարներ ներբեռնել TwitPic-ից՝ հանդես գալով որպես պաշտոնական հաճախորդ։


== Մեդիա դաշտ ==
2009 թվականի հունվարին Airbus A320 (US Airways) ավիաընկերության ինքնաթիռը, որը կատարում էր 1549 չվերթը Նյու Յորք -Սիեթլ, վթարային վայրէջք է կատարել Նյու Յորքում Հուդզոն գետի ջրի վրա։ Օգնության հասած լաստանավերից մեկի ուղևորը լուսանկարել է դեռևս չվավերացված ուղևորներով ինքնաթիռը և Twitter-ում լուսանկար է ուղարկել Twitpic-ի միջոցով, մինչև ԶԼՄ-ները ժամանել են դեպքի վայր։
Երբ հազարավոր մարդիկ միաժամանակ փորձել են մուտք գործել լուսանկարներ բեռնելու համար, Twitpic կայքը դադարել է աշխատել մեծ ծանրաբեռնվածության պատճառով։
Twitpic-ը նույնպես դադարեցրեց աշխատանքը 2009 թվականի ապրիլի 1-ին՝ Լոնդոնում «Մեծ քսանյակ»-ի դեմ բողոքի ցույցերի ընթացքում մեծ թվով լուսանկարների և այցելությունների պատճառով։


== Դիտել նաև ==
Twitter
Flickr


== Ծանոթագրություններ ==


== Արտաքին հղումներ ==
twitpic.com
How Twitpic is bringing in over $1.5 mil a year from simple Twitter app
TwitPic Թվիթթերում
Գուրգեն Հակոբյան

Անվան այլ կիրառումների համար տե՛ս՝ Գուրգեն Հակոբյան (այլ կիրառումներ)Գուրգեն Ալեքսանդրի Հակոբյան (փետրվարի 15, 1907(1907-02-15), Բջնի, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - հունվարի 18, 1977(1977-01-18), Երևան, Հայկական ԽՍՀ, ԽՍՀՄ), հայ դերասան։ ՌԽՖՍՀ վաստակավոր արտիստ (մարտի 22, 1956)։ ՀԽՍՀ ժողովրդական արտիստ (1967)։


== Կենսագրություն ==
Գուրգեն Հակոբյանը ծնվել է 1907 թվականի փետրվարի 15-ին Բջնի քաղաքում։ Բեմ է բարձրացել 1925 թվականին, Հայաստանի Առաջին պետական թատրոնում (այժմ՝ Սունդուկյանի անվան թատրոն)։ 1928-1941 թվականներին խաղացել է Լենինականի Մռավյանի անվան հայկական, 1941-1959 թվականներին՝ Ակմոլինսկի, Վորոնեժի, Բրյանսկի և այլ քաղաքների ռուսական թատրոններում։ 1959 թվականից՝ կրկին Երևանի Սունդուկյանի անվան թատրոնի դերասան։
Մահացել է 1977 թվականի հունվարի 18-ին Երևանում։


== Դերերը թատրոնում ==


== Ֆիլմագրություն ==


== Պարգևներ ==
ՌԽՖՍՀ վաստակավոր արտիստ (մարտի 22, 1956)
ՀԽՍՀ ժողովրդական արտիստ (1967)


== Գրականություն ==
Գևորգ Աբաջյան, Գուրգեն Հակոբյան (կյանքը և ստեղծագործական ուղին), Ե., ՀԹԸ հրատ., 1983, 105 էջ։


== Ծանոթագրություններ ==
Մոլդովայի ֆուտբոլի ազգային հավաքական

Մոլդովայի ֆուտբոլի ազգային հավաքականը ներկայացնում է Մոլդովան ֆուտբոլի միջազգային մրցաշարերում և առանձին հանդիպումներում։ Սովետական Միության անկումից հետո, հավաքականը խաղացել է իր առաջին միջազգային խաղը Վրաստանի դեմ հուլիսի 2, 1991։


== Մարզչական կազմը ==
Գլխավոր մարզիչ՝ Գավրիլ Բալինթ


== Հավաքականի կազմը ==
Ապրիլի 5, 2010


==== Ներկա կազմ ====


== Ծանոթագրություններ ==


== Արտաքին հղումներ ==
Մոլդովայի Ֆուտբոլի Ասոցացիայի կայքը
Թոգարմա

Թոգարմա (նաև՝ Թեգարամա, Գուրենա, Թեգ Արամա, Թեգարամմա, Թիլ Գարիմմի, Թիլ Գարիմմու, Տեգարամա, Տեգարամմա, Տեգարմա, Տիգարամա, Թորգոմի տուն), քաղաք և երկրամաս Հնագույն Հայաստանում, Վերին Եփրատ գետի հովտում, նրա աջ կողմում։


== Ստուգաբանություն ==
Թոգարմա անունը կազմված է «թոգ», որը նշանակում է ազգ, ցեղ, տուն, և «արմա» (արմեն ցեղի անունից) մասերից։ Թորգոմ անձնանունը ծագում է եբրայերեն Thorgama ձևից, որի ճիշտ ընթերցումն է համարվում Togarma-ն։ Ըստ դրա` հունարեն տառադարձվել է՝ θοργaµá, θεργaµá, θοργoµá. իսկ հայերեն` Թորգոմա, որից էլ առաջացել է Թորգոմ անձնանունը։ Որոշ հետազոտողներ կարծում են, որ ասուրա-բաբելական աղբյուրների Թիլ Գարիմմու տեղանունը ոչ մի կապ չունի Թոգարմա, Թորգամա անվանաձևերի հետ, համարելով դրանք լեզվական առումով տարբեր անվանաձևեր։


== Տեղադրություն ==
Մի շարք մասնագետներ, ելնելով խեթական արձանագրությունների հիշակատություններից, Թոգարման տեղադրում են Վերին Եփրատ գետի հովտում, աջ կողմում՝ հետագայի Փոքր Հայքի Երկրորդ Հայք պրովինցիայում։ Թոգարմա քաղաքը նույնացվում է այժմյան Մալաթիա քաղաքից հյուսիս-արևմուտք գտնվող Գյուրուն գյուղի հետ։ Բոլոր մասնագետները «համաձայն են Թեգարամման Մելիտենեի արևմտուտքում տեղադրելու և Գաուրաինայի (ար-դի Գորունի) հետ նույնացնելու հարցում», սակայն, ըստ նոր ուսումնասիրությունների՝ «Թեգարաման գտնվել է մալաթիայից անմիջապես հյուսիս՝ Եփրատի աջ ափին»։


== Պատմություն ==
Թեգարամա քաղաքը առաջին անգամ հիշատակվում է Աշշուրի «կապադովկիական աղյուսակներում» (մ․թ․ա․ 20-18-րդ դարեր), իսկ մ․թ․ա․ 16-րդ դարից սկսած՝ խեթական աղբյուրներում։ Թեգարամա երկիրը նույնացվում է Աստվածաշնչյան Թոգարմայի հետ (հայերեն թարգմանության մեջ՝ «Տուն Թորգոմայ»), որը հիշատակվում է մ․թ․ա․ 593 թվականով։
Հայկական աղբյուրներում Թոգարման հիշատակվում է «Թորգոմի տուն» տարբերակով և ըստ հայ պատմական ավանդության, «Թորգոմի տուն»-ը համարվում է Հայաստանի հոմանիշ, իսկ հայերը անվանվում են «Թորգոմեան», «Թորգոմածին»։
Խեթական Մուրսիլիս Բ (մ․թ․ա․ 1345-1320) թագավորի տարեգրության մեջ հիշատակվում է Թեգարաման, որը գրառված է նրա գահակալության իններորդ տարում տեղի ունեցած ռազմական գործողությունների համատեքստում։ Ըստ ժամանակագրության՝ հայասացիներն ավերում են Իշտիտինա մարզը և պաշարում Կանաուվարա քաղաքը։ Մուրսիլիսի հրամանով Վերին երկրում բանակ դրած խեթական զորքերը օգնության են հասնում պաշարված քաղաքին և պարտության մատնում հակառակորդին։ Այդ ընթացքում Մուրսիլիս Բ-ն, որը գտնվում էր Կիզզուվանտա երկրում, մեկնում է Կարքեմիշ։ Ապա վերադառնում է Կիզզուվանտա՝ կանգ առնելով Թեգարամայում։ Խեթական բանակի հրամանատար Նուվանզան իր զորքերով նույնպես ժամանում է Թեգարամա։ Բայց դեպի Հայասա արշավանքը հետաձգվում է։ Մուրսիլիս Բ-ն իր զորքերով մեկնում է Խարրանա։


== Ծանոթագրություններ ==
Ճշտապահություն

Ճշտապահություն, տվյալ հանձնարարությունը կամ պարտավորությունը սահմանված ժամկետում կամ վերջնաժամկետից շուտ կատարելու ունակություն։


== Ընդհանուր իմաստը ==
«Ճշտապահ» բառը հաճախ մեկնաբանվում է որպես ժամանակին լինելու հատկանիշ։ Տարբեր մշակույթներում հաճախ ճշտապահության ընդունելի աստիճանը տարբեր է, սովորաբար մի փոքր ուշացումն ընդունելի է։ Հիմնականում դա 10-15 րոպեն է արևմտյան մշակույթներում, սակայն սա չի վերաբերում բժշկի այցելությանը կամ դպրոցական դասերին։ Որոշ մշակույթներում, ինչպիսին է ճապոնականը, և որոշ միջավայրերում, ինչպիսիք են ռազմականները, պահանջները շատ ավելի խիստ կարող են լինել։


== Ժամանակի հասկացություն ==
Որոշ մշակույթներում ընդունելի չէ այն երևույթը, որ սահմանված վերջնաժամկետը կարելի է շրջանցել։ Օրինակ՝ որևէ մշակույթում կարող է ընդունված լինել, որ մարդիկ կարող են մի ժամ ուշ կատարել առաջադրվածը։ Այդ դեպքում, քանի որ բոլորը հասկանում են, որ ժամը իննին նշանակված հանդիպումը լինելու է մոտավորապես ժամը տասին, ոչ ոք չի անհանգստանա, երբ բոլորը ժամանեն ժամը տասին։


== Ճշտապահության արժեքը ==
Այն մշակույթներում, որտեղ գնահատվում է ճշտապահությունը, ուշանալը դիտվում է որպես անարգալից վերաբերմունք ուրիշների ժամանակի հանդեպ, և կարող է համարվել վիրավորական։ Այսպիսի դեպքերում, հնարավոր է, որ ճշտապահությունը վերահսկվի սոցիալական տույժերով, օրինակ, հանդիպումներին՝ մուտքը փակել ցածր ճշտապահություն ունեցող մասնկակիցների համար։ Նման միջոցառումների նպատակն է հասնել նրան, որ գնահատվի ճշտապահության արժեքը և այն հետևանքները, որը կարող է ունենալ ճշտապահ չլինելը։ Ճշտապահության հանդեպ հետևողական մոտեցումը անպայման կհանգեցնի դրական արդյունքի, և տվյալ հասարակության մեջ, անկասկած, կբարձրանա ճշտապահության գնահատականը։


== Արտաքին հղումներ ==
Kaushik Basu, Jörgen W. Weibull։ «MIT Department of Economics Working Paper No. 02-26: Punctuality: A Cultural Trait as Equilibrium»։ MIT Department of Economics 
M. Brahimi, D.J. Worthington (September 1991)։ «Queueing Models for Out-Patient Appointment Systems – A Case Study»։ Journal of the Operational Research Society 42 (9): 733–746։ ISSN 0160-5682։ JSTOR 2583656։ doi:10.1057/jors.1991.144 
Andrew Chamberlain։ «The economics of punctuality»։ The Idea Shop։ Արխիվացված է օրիգինալից 2011-07-16-ին։ Վերցված է 2015-02-02 
Marcelo Pisarro, Nerds All Star, Revista Ñ, Diario Clarín, 9 de junio de 2008. "No perdamos la puntualidad" Archived 2008-06-14 at the Wayback Machine. (Իսպաներեն)
Haddon Field։ «Punctuality in Japan»։ Sound of Waves
Մորսկոե (այլ կիրառումներ)

Մորսկոե, կարող է վերաբերել՝

Մորսկոե - գյուղ, Ուկրաինայի Ղրիմի Ինքնավար Հանրապետության Սուդակի քաղաքային խորհրդում
Մորսկոե - գյուղ, Ուկրաինայի Նիկոլաևի մարզի Բերեզանկայի շրջանում
Սան Պիերո Պատտի

Սան Պիերո Պատտի (իտալերեն՝ San Piero Patti), կոմունա Իտալիայում, գտնվում է Սիցիլիայի մարզում, Մեսինայի գավառում։
Բնակչությունը կազմում է 3415 մարդ (2008 թվականի տվյալներով), բնակչության խտությունը կազմում է 83 մարդ/կմ²։ Զբաղեցնում է 41 կմ² մակերես տարածք։ Փոստային ինդեքսն է՝ 98068։ Հեռախոսային կոդը՝ 0941։


== Արտաքին հղումներ ==
http://www.comunesanpieropatti.it Archived 2006-08-20 at the Wayback Machine.
Նոսիկովկա

Նոսիկովկա (ուկրաիներեն՝ Носиківка), գյուղ Ուկրաինայի Վիննիցայի մարզի Շառգորոդի շրջանում։ Հիմնադրվել է 1750 թվականին։
2001 թվականի տվյալներով Նոսիկովկա գյուղում բնակվում էր 924 մարդ։ Բնակավայրը զբաղեցնում է 30 կմ² տարածք։ Բնակչության խտությունը կազմում էր 30,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիրգիտ Ֆիշեր

Բիրգիտ Ֆիշեր (գերմաներեն՝ Birgit Fischer, փետրվարի 25, 1962(1962-02-25), Հաֆելի Բրանդենբուրգ, Potsdam District, Արևելյան Գերմանիա), գերմանացի նշանավոր մարզուհի (բայդարկաներով թիավարություն), օլիմպիական խաղերի ութակի, աշխարհի առաջնությունների քսանութակի չեմպիոնուհի. առավելագույն տիտղոսներ նվաճած մարզիկներից մեկը սպորտի պատմության մեջ։ Մինչև 1990 թվականը մրցումներում ներկայացրել է Արևելյան Գերմանիան (Գերմանիայի Դեմոկրատական Հանրապետությունը), այնուհետև՝ միավորված Գերմանիան՝ նվաճելով բազմաթիվ մրցանակներ։


== Կենսագրություն ==
Բիրգիտը ծնվել է Արևելյան Գերմանիայում՝ Հավելի Բրանդենբուրգ քաղաքում։ Հաճախել է Պոտսդամի բանակի մարզական ակումբի թիավարության խմբակի պարապմունքներին, հետագայում ծառայել է ազգային ժողովրդական բանակում որպես մարզական հրահանգիչ՝ հասնելով մայորի սպայական կոչման։
1980-2004 թթ. միջակայքում մասնակցել է վեց ամառային օլիմպիական խաղերի, որոնցում ընդհանուր առմամբ նվաճել է տասներկու մեդալ՝ ութ ոսկե և չորս արծաթե[1]: 1979-ից մինչև 2005 թվականն անցկացված աշխարհի առաջնություններում վաստակել է 38, Եվրոպայի 2000-2005 թթ. առաջնություններում՝ 9 մեդալ։
Ի մի բերելով մարզական ողջ կարիերայի ընթացքում Բիրգիտ Ֆիշերի ձեռք բերած նվաճումները՝ ուսումնասիրողներն արձանագրել են հետևյալ առավել ակնառու ցուցանիշները. 

գերմանացի բոլոր մարզիկների (թե՛ կին, թե՛ տղամարդ) շարքում նա առաջին տեղն է գրավում օլիմպիական իր մեդալների քանակով.
հունգարացի Ալադար Գերևիչի և գերմանացի Հանս Գյունտեր Վինկլերի հետ ռեկորդակիր է համարվում այն օլիմպիադաներին մասնկցության թվով (6), որոնցում մրցանակների է արժանացել։ Ընդ որում՝ Բիրգիտը օլիմպիական խաղերի պատմության մեջ միակն է, ով հինգ օլիմպիադաներում նվաճել է առնվազն երկու մեդալ (յուրաքանչյուրում).
Բ. Ֆիշերը միակ մարզուհին է, ում հաջողվել է օլիմպիական մեդալներ նվաճել 24 տարի ձգված ժամանակահատվածում.
թիավարող մարզիկների մեջ (թե՛ կին, թե՛ տղամարդ) ամենաշատ օլիմպիական մեդալներն է նաճել (12).
եղել է ամենաերիտասարդ (18 տարեկան - 1980 թվականին) և ամենատարեց (42 տարեկան - 2004 թվականին) օլիմպիական չեմպիոնուհին բայդարկաներով և կանոեներով  թիավարության ասպարեզում.
2004 թվականին ճանաչվել է Գերմանիայի «Տարվա մարզուհի»։Բիրգիտ Ֆիշերը միաժամանակ վարպետ լուսանկարիչ է. նրա լուսանկարչական լավագույն աշխատանքները ներկայացված են «Օլիմպիականների արվեստը» («Art of the Olympians») անվանումով հայտնի ամերիկյան թանգարանում ու վերջինիս կազմակերպած շրջիկ ցուցահանդեսներում։
Թիավարության բնագավառում մարզական նվաճումներով աչքի են ընկել նաև նրա մտերիմներից զարմուհին՝ Ֆաննին, որը 2008 թվականին Պեկինում անցկացված ամառային օլիմպիական խաղերում ոսկե մեդալ է նվաճել K-4 500 մ մրցաձևում, և եղբայրը՝ Ֆրանկը, ով 1981-1986 թթ. միջակայքում անցկացված աշխարհի առաջնություններում վաստակել է ինը մեդալ։


== Միջազգային նվաճումներ ==


== Ծանոթագրություններ ==
.ms

.ms, Մոնտսերատի վերին մակարդակի ազգային դոմենն է։


== Արտաքին հղումներ ==
IANA .ms whois տեղեկություն
Լեհտե

Լեհտե (էստ․՝ Lähte), գյուղական ավան Էստոնիայի Տարտումաա նահանգի Տառտու շրջանում։
2011 թվականի տվյալներով գյուղական ավանում բնակվում էր 492 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Դաշբաշ (Արդահանի գավառ)

Դաշբաշ, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Չլդըրի շրջանում, Չլդըր լճից հարավ։


== Բնակչություն ==
1907 թվականին ուներ 269 բնակիչ։


== Տնտեսություն ==
Բնակիչները զբաղվում էին անասնապահությամբ, մասսամբ երկրագործությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==